*****

ΚΑΝΟΝΙΣΜΟΣ (ΕΟΚ) αριθ. 2937/88 ΤΗΣ ΕΠΙΤΡΟΠΗΣ

της 23ης Σεπτεμβρίου 1988

για την τροποποίηση του κανονισμού (ΕΟΚ) αριθ. 1183/86 που θεσπίζει τις λεπτομέρειες του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών και για την πρόβλεψη ειδικών διατάξεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος του ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), όπως τροποποιήθηκε από τον κανονισμό (ΕΟΚ) αριθ. 1930/88 (2), και ιδίως το άρθρο 16,

Εκτιμώντας:

ότι ο κανονισμός (ΕΟΚ) αριθ. 1930/88 του Συμβουλίου τροποποίησε το άρθρο 4 του κανονισμού (ΕΟΚ) αριθ. 475/86 προβλέποντας την κατάρτιση ενός προσωρινού ισοζυγίου εφοδιασμού της ισπανικής αγοράς ηλιανθόσπορου ανά περίοδο εμπορίας και όχι ανά ημερολογιακό έτος· ότι πρέπει να τροποποιηθεί ο κανονισμός (ΕΟΚ) αριθ. 1183/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3771/87 (4)·

ότι το άρθρο 3 παράγραφος 1 του κανονισμού (ΕΟΚ) αριθ. 1183/86 προβλέπει ότι το ετήσιο όριο εισαγωγών που επιτρέπεται στην Ισπανία καθορίζεται σε 0 για τα προϊόντα ή ομάδες προϊόντων των οποίων το ισοζύγιο είναι πλεονασματικό· ότι αυτή είναι η περίπτωση ιδίως για το ηλιανθέλαιο· ότι συνεπώς η κατάρτιση του προσωρινού ισοζυγίου ανά περίοδο για το προϊόν αυτό δεν επηρεάζει το όριο των εισαγωγών που καθορίζεται σε ετήσια βάση· ότι θα πρέπει να διατυπωθεί εκ νέου το άρθρο 3 και τα παραρτήματα ΙΙ Β και ΙΙΙ του κανονισμού (ΕΟΚ) αριθ. 1183/86 της συνδυασμένης ονοματολογίας·

ότι η Επιτροπή ενέκρινε με την απόφαση της 19ης Φεβρουαρίου 1988 ένα προσωρινό ισοζύγιο εφοδιασμού της Ισπανίας για την περίοδο από την 1η Ιανουαρίου έως τις 31 Δεκεμβρίου 1988· ότι ο κανονισμός (ΕΟΚ) αριθ. 470/88 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1133/88 (6), καθόρισε τη μέγιστη ποσότητα ορισμένων προϊόντων του τομέα των λιπαρών ουσιών που θε τεθούν στην κατανάλωση και θα εισαχθούν στην Ισπανία για την ίδια περίοδο· ότι θα πρέπει συνεπώς να προβλεφθούν ειδικές διατάξεις για να ληφθεί υπόψη η τροποποίηση της περιόδου αναφοράς·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1183/86 τροποποιείται ως εξής:

1. Στο άρθρο 1 παράγραφος 1, οι όροι «για κάθε έτος» διαγράφονται.

2. Στο άρθρο 1, η παράγραφος 2 αντικαθίσταται από το ακόλουθο κείμενο:

«2. Για κάθε κατηγορία προϊόντος που αναφέρεται στα στοιχεία β), γ) και δ) της παραγράφου 1, το προσωρινό ισοζύγιο καταρτίζεται για το επόμενο έτος πριν από την 1η Δεκεμβρίου εκάστου έτους. Για το προϊόν που αναφέρεται στο στοιχείο α) της εν λόγω παραγράφου, το ισοζύγιο καταρτίζεται για κάθε περίοδο εμπορίας, πριν από το τέλος του δευτέρου μηνός της εν λόγω περιόδου».

3. Στο άρθρο 1, η παράγραφος 4 αντικαθίσταται από το ακόλουθο κείμενο:

«4. Καταρτίζεται οριστικό ισοζύγιο κάθε έτος πριν από τις 30 Απριλίου για το περασμένο έτος».

4. Στο άρθρο 2 παράγραφος 2, οι όροι «για κάθε έτος» διαγράφονται.

5. Στο άρθρο 3, η παράγραφος 3 αντικαθίσταται από το ακόλουθο κείμενο:

«3. Εντούτοις, κανένα όριο δεν εφαρμόζεται για τις εισαγωγές των προϊόντων που υπάγονται στους κωδικούς ΣΟ 1201 00 90, 1202 10 90, 1202 20 00, 1203 00 00, 1204 00 90, 1205 00 90, 1206 00 90, 1207 10 90, 1207 20 90, 1207 30 90, 1207 40 90, 1207 50 90, 1207 60 90, 1207 91 90, 1207 92 90, 1207 99 91, 1207 99 99, 1208 10 00 και 1208 90 00, που προορίζονται για άλλους σκοπούς πλην της εξαγωγής ελαιολάδου.

Η Ισπανία λαμβάνει τα απαραίτητα μέτρα για να εξασφαλισθεί ότι τα εν λόγω προϊόντα χρησιμοποιούνται πράγματι για τον προβλεπόμενο σκοπό.»

6. Το παράρτημα ΙΙ Β καθώς και το παράρτημα ΙΙΙ αντικαθίστανται από τους πίνακες που εμφαίνονται στο παράρτημα του παρόντος κανονισμού.

Άρθρο 2

Το προσωρινό ισοζύγιο προβλέψεων για το έτος 1988, που καταρτίζεται με απόφαση της Επιτροπής της 19ης Φεβρουαρίου 1988 καθώς και η μέγιστη ποσότητα ορισμένων προϊόντων του τομέα των λιπαρών ουσιών που θα τεθούν στην κατανάλωση και θα εισαχθούν στην Ισπανία, που καθορίστηκε από τον κανονισμό (ΕΟΚ) αριθ. 470/88, θα αναθεωρηθούν όταν θα καταρτιστεί για την περίοδο εμπορίας 1988/89 το προσωρινό ισοζύγιο προβλέψεων καθώς και η μέγιστη ποσότητα για το ηλιανθέλαιο και τους ηλιανθοσπόρους προκειμένου να ληφθεί υπόψη η τροποποίηση της περιόδου αναφοράς.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Σεπτεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 53 της 1. 3. 1986, σ. 47.

(2) ΕΕ αριθ. L 170 της 2. 7. 1988, σ. 3.

(3) ΕΕ αριθ. L 107 της 24. 4. 1986, σ. 17.

(4) ΕΕ αριθ. L 355 της 17. 12. 1987, σ. 17.

(5) ΕΕ αριθ. L 47 της 20. 2. 1988, σ. 16.

(6) ΕΕ αριθ. L 107 της 28. 4. 1988, σ. 36.

ΠΑΡΑΡΤΗΜΑ

«ΠΑΡΑΡΤΗΜΑ ΙΙ

Β

(%)

1.2 // // // Προϊόν

// Περιεκτικότητα σε έλαιο // // // Μαργαρίνη (κωδικοί ΣΟ ex 1517 10 90 και ex 1517 90 99) // 82 // //

ΠΑΡΑΡΤΗΜΑ ΙΙΙ

Προϊόντα που εξαιρούνται της εισφοράς που αναφέρεται στο άρθρο 14

1.2 // // // Κωδικός ΣΟ

// Περιγραφή εμπορευμάτων

// // // 1202 10 90 // Αράπικα φιστίκια όχι ψημένα ούτε αλλιώς παρασκευασμένα, με κέλυφος, εκτός από εκείνα που προορίζονται για σπορά // 1202 20 00 // Αράπικα φιστίκια όχι ψημένα ούτε αλλιώς παρασκευασμένα, χωρίς κέλυφος, έστω και σπασμένα, εκτός από εκείνα που προορίζονται για σπορά // 1204 00 90 // Σπέρματα λιναριού έστω και σπασμένα, εκτός από εκείνα που προορίζονται για σπορά // ex 1206 00 90 // Ηλιανθόσποροι που προορίζονται, χωρίς μεταποίηση, για την ανθρώπινη διατροφή // 1207 30 90 // Σπέρματα κίκεως έστω και σπασμένα, εκτός από εκείνα που προορίζονται για σπορά // 1207 40 90 // Σπέρματα σουσαμιού έστω και σπασμένα, εκτός από εκείνα που προορίζονται για σπορά // 1207 50 90 // Σπέρματα σιναπιού, έστω και σπασμένα, εκτός από εκείνα που προορίζονται για σπορά // 1207 99 91 // Σπέρματα κάνναβης, έστω και σπασμένα, εκτός από εκείνα που προορίζονται για σπορά // 1515 30 // Ρετσινόλαδο και τα κλάσματά του // 1515 40 00 // Λάδι τουνγκ (abrasin) και τα κλάσματά του // ex 1515 90 // Άλλα φυτικά έλαια και τα κλάσματά τους: // // - Που προορίζονται για τεχνικές ή βιομηχανικές χρήσεις εκτός από την παρασκευή προϊόντων για την ανθρώπινη διατροφή» // //